És el moment de dir no als drons militars - Delas\nDes del Centre Delàs reivindiquem la nostra posició en contra de l’ús i la creació d’avions no tripulats d’ús militar. Per això ens unim al Dia Global d’Acció contra l’ús de drons de vigilància i d’atac (Global Action Day Against the Use of Drones for Surveillance & Killing).\nEls avions no tripulats poden ser civils, aquests s’utilitzen per a tasques de reconeixement i vigilància, o militars, aquests s’utilitzen a més de per a tasques d’intel•ligència per atacar objectius concrets i matar a sospitosos de terrorisme. Entre els drons militars, els principals i més letals són el Reaper i el Predator. Els primers atacs amb drons es van donar a Afganistan un mes després de l’11-S i van ser protagonitzats per l’exèrcit dels EUA.\nEl motiu principal pel qual ens posicionem en contra de l’ús d’aquestes armes és què els drons militars augmenten l’espiral de violència en situacions de conflicte, ja que la seva mera presència serveix per terroritzar a la població i el seu ús extensiu en els anomenats assassinats selectius en els quals a més d’eliminar extrajudicialment a sospitosos de terrorisme es generen nombroses víctimes civils, que més que solucionar el problema, fomenten l’odi cap als exèrcits que els utilitzen per part de les poblacions víctimes.\nEn l’informe del Centre Delàs: Drons militars. La guerra de videojoc amb víctimes reals es mostra que un mínim del 30% de les víctimes per avions no tripulats militars són civils. Entre 2004 i 2013 s’han realitzat centenars d’atacs amb drons, principalment al Pakistan i Iemen, que han tingut com a resultat milers de víctimes. Sense cap dubte, en la resta de llocs on s’està expandint el seu ús, com passa en els actuals conflictes de Síria i l’Iraq, les dades no distaran de les existents a Pakistan i Iemen.\nJa són més de 70 els països que utilitzen drons, bé per aconseguir informació militar o bé per realitzar atacs sobre objectius militars i assassinats selectius. Aquest tipus d’armament és especialment preocupant per l’enorme atractiu polític que posseeix, ja que no genera baixes per part dels atacants i permet actuar militarment amb major sensació d’impunitat als exèrcits que els posseeixen i utilitzen.\nEl mercat dels drons podria arribar a tenir un volum de mercat d’uns 89.000 milions de dòlars en només pocs anys. A Espanya ja són mes de 50 les empreses que desenvolupen productes per a la creació d’avions no tripulats. El fet que es tracti d’un negoci molt lucratiu per a la indústria armamentística és sens dubte un factor que impulsarà el seu desenvolupament i ús en un futur, la qual cosa portarà al fet que la vulneració de drets associada al seu ús es vegi àmpliament augmentada a mig i llarg termini.\nEntre els experts en la matèria, és cada vegada més majoritària l’opinió que l’ús que es fa dels drons es podria qualificar no només com a immoral, sinó també com a il•legal. La realització d’assassinats selectius i els atacs amb drons militars en els quals recurrentment es produeixen víctimes civils demostren sense fissures un ús il•legal dels drons.\nEl desenvolupament i cada vegada major presència d’avions no tripulats militars implicarà que fer la guerra sigui tan fàcil com estrènyer un botó a milers de quilòmetres de distància, com si es tractés d’un videojoc.\nPer tots aquests motius el Centre Delàs s’uneix al Dia Global d’Acció contra l’ús de drons de vigilància i atac per demanar el cessament del desenvolupament i proliferació d’aquest nou tipus d’armament que no fa més que dibuixar un món amb menys drets i més insegur.


Catalá exigeix que "es deixi treballar" sense pressions al TSJC\nEl ministre de Justícia qualifica les manifestacions davant del tribunal d'"inadequades" i tornar a defensar la independència del poder judicial\nRedacció 14/10/2015 - 10.04 Actualitzat 14/09/2020 - 11.16\nEl ministre de Justícia critica les concentracions d'aquest dimarts davant el Tribunal Superior de Justícia de Catalunya de suport a Irene Rigau i Joana Ortega, que van declarar pel 9-N. Rafael Catalá creu que actes d'aquest tipus poden fer perillar la independència judicial. Ho ha dit als passadissos del Congrés dels Diputats.\nSegons el ministre, "les actuacions d'ahir em semblen inadequades perquè signifiquen generar pressió a un tribunal que actuarà d'acord amb la llei, que resoldrà segons el dret. Per tant, el que s'ha de fer és deixar-lo treballar". Catalá ha defensat, un cop més, l'autonomia del poder judicial. El titular de Justícia ha demanat "respecte per a la independència" dels jutges i dels magistrats. "La independència dels jutges no és un privilegi de la judicatura, sinó que és una garantia dels ciutadans."\nAquestes declaracions de Rafael Català arriben unes hores després del comunicat del Tribunal Superior de Justícia de Catalunya en el qual assegurava que les mobilitzacions són "un atac directe i sense pal·liatius a la independència judicial". El Consell General del Poder Judicial va fer seu aquest comunicat.\nEl TSJC qualifica d'"atac directe" les concentracions davant la seva seu\nMilers de persones es concentren arreu de Catalunya en suport a Mas, Ortega i Rigau\nUnes 200 persones donen suport a Ortega a la seva arribada al Palau de Justícia\nPosada diu que les concentracions pel 9-N no pressionaran la justícia\nCatalá denuncia les "pressions" al TSJC\nEl ministre de Justícia critica les concentracions de suport a Rigau i Ortega


Sender de la Rovirassa – Moianès Turisme\nRecorregut que neix del municipi de l’Estany i que transcorre una pista que va pel collet de Sant Pere i el coll del Torn fins a arribar a la Rovirassa. L’itinerari permet conèixer l’entorn natural que envolta aquest municipi del Moianès.\nL’Estany - Collet de Sant Pere - Coll del Torn - Rovirassa\nDes del poble de l’Estany s’agafa el GR 177 en direcció a Santa Maria d’Oló. La pista va pel collet de Sant Pere i passa pel coll del Torn i per la finca Rubís fins a l’accés a la Rovirassa. Aquí es deixa el GR i s’agafa una pista a la dreta que baixa fins a trobar-ne una altra a mitja muntanya que arriba al Castell (masia reformada). Allà s’agafa el GR 3 fins a retornar a L’Estany.\nAquesta ruta també es pot fer en sentit contrari des del cementiri.\nCollet de Sant Pere, coll del Torn, finca Rubís, la Rovirassa, Castell.\nItinéraire de la maîtrise de l'eau


Arxius de corredor del mediterrani | Diari La República Checa\nEl Defensor del Pueblo analitza la problemàtica del el pas de mercaderies ferroviàries per zones urbanes de TGN\nEl Defensor del Pueblo obre expedients informatius per abordar la problemàtica del pas de mercaderies ferroviàries per zones urbanes de Tarragona. Aquesta és la resposta de Francisco Fernández Marugán a la petició que li han traslladat aquest dimarts diversos representants de la plataforma Mercaderies per l’Interior en una reunió presencial celebrada a Madrid.\nL’entitat valora molt positivament la trobada, perquè el Defensor del Pueblo s’ha compromès a estudiar a fons el tema en tots els seus vessants: patrimoni, natura, sorolls, vibracions, salut i seguretat de les persones…\nEl primer pas que farà la institució és sol·licitar informes al Ministeri de Transports i ADIF, responsables de la xarxa ferroviària on s’està construint el tercer carril que farà augmentar el pas de combois amb mercaderies, algunes de les quals estan qualificades de perilloses.\nFernández Marugan, acompanyat de dos dels seus estrets col·laboradors, ha rebut un informe detallat de més de 30 pàgines elaborat per la plataforma tarragonina, i el manifest que aquest dilluns van fer públic els alcaldes de Tarragona, Altafulla, Torredembarra, Creixell, Roda de Barà i El Vendrell.\nEl portaveu de la plataforma, Eugeni Sedano, creu que el Defensor del Pueblo “s’ha mostrat molt receptiu” amb el problema plantejat i ha valorat “molt positivament” el to de la trobada.\nSegons Sedano, un dels aspectes que més ha impactat a Fernández Marugán és el fet que les mercaderies circulin a pocs metres de l’Amfiteatre, un monument Patrimoni Mundial.\nL’entitat s’ha compromès a seguir enviant més informes mentre el Defensor tramita els diversos expedients oberts.\nSis municipis de Tarragona rebutgen conjuntament el pas dels trens de mercaderies per la costa, tal com preveu l’actual disseny ferroviari del Corredor del Mediterrani, i reclamen que s’alliberi aquest espai.\nEls alcaldes de Tarragona, Altafulla, Torredembarra, Creixell, Roda de Bará i el Vendrell (Baix Penedès) han subscrit aquest dilluns una Declaració Institucional per evidenciar aquesta postura comuna, segons informa l’Ajuntament de Tarragona.\nEl Corredor Mediterrani compartirà el servei de passatgers amb el tràfic de mercaderies a través de l’anomenat tercer fil, l’afegiment d’un tercer rail de tren per salvar la diferència de l’ample de via ibèric amb l’europeu, entre Vandellòs i Barcelona.\nEl manifest exposa que aquesta infraestructura travessarà “les zones més poblades del nostre territori, afectant directament la seguretat, la mobilitat i el desenvolupament econòmic dels nostres municipis”.\nEls alcaldes alerten del risc “de col·lapse del transport de passatgers per les poblacions costaneres, que no oblidem que constitueixen un continu fins a la frontera francesa”.\nTambé veuen incompatible que la infraestructura sigui vàlida per a passatgers i mercaderies, amb les previsions d’augmentar “un 710 % el transport de mercaderies actual i que els fluxos es multipliquin per vuit, amb més trens i més llargs”.\nPer aquests municipis passen ara 1.205 trens mensuals de mercaderies, cosa que suma 14.460 combois anuals, i d’ells, 1.880 són de matèries perilloses, amb càrregues tòxiques i inflamables.\nEl manifest el signen els alcaldes de Tarragona, Pau Ricomà; Altafulla, Jordi Molinera; Creixell, Jordi Llopart; Roda de Barà, Pere Virgili; Torredembarra, Eduard Rovira; i el Vendrell, Kenneth Martínez.\nRicomà ha anunciat que ara busquen adhesions a la Declaració Institucional entre més municipis i entitats empresarials, ja que també “és un problema de seguretat” i de risc per a la salut pública, amb problemes de contaminació acústica i vibracions.\nEls Pressupostos Generals de l’Estat ja compten amb una partida pressupostària per estudiar un traçat alternatiu al pas de mercaderies i la complementació que procedeixi per construir una plataforma segregada per a mercaderies.\nEls alcaldes demanen la paralització immediata de les obres del tercer fil amb un calendari efectiu de nous estudis d’impacte ambiental, sobre la salut pública, el patrimoni i l’economia local.\nPere Granados explicant les obres\nL’Ajuntament de Salou està construint 6 nous passos provisionals per les antigues vies de tren. 3 seran exclusius per vianants i 3 també permetran el tràfic rodat. Aquestes obres – assolides i executades per la brigada municipal – tenen un pressupost de 80.000 euros. Segons l’alcalde del municipi, Pere Granados, l’objectiu és que “el municipi tingui una mobilitat normalitzada” i que “sigui una millora en la qualitat de vida dels salouencs i salouenques”. En aquesta línia, Granados també ha indicat que ajudarà a la dinamització del comerç de la zona afectada. Els passos exclusius per vianants es troben al carrer Barenys, Rosa dels vents i Cèsar. Els punts de tràfic rodat són al carrer Pere Martell i Tauste, Salouris i Berlín, i Eduard Punset amb Joan Fuster.\nEl batlle de Salou també ha reivindicat l’execució del corredor del mediterrani, que ja fa 20 anys que va ser aprovat. “Fa 30 anys o més que el nostre municipi reclama que aquestes vies desapareguin, perquè Salou vol ser un municipi normalitzat”. Per aquest motiu, Granados ha titllat aquestes obres “d’històriques”, ja que “són el primer pas per a la desaparició de les vies”.\nS’espera que el desmantellament d’aquests trams – ja en desús – comencin a finals de l’estiu. No obstant, aquest desmantellament començarà per la zona de Vandellòs a causa de motius logístics. Tanmateix, Granados espera que la desaparició de les vies ferroviàries sigui “ràpida”.\nEl PP de TGN s’oposa a la declaració municipal sobre el model ferroviari\nEl PP no donarà suport a la declaració institucional\nEl portaveu municipal del PP de Tarragona, José Luís Martín ha estat contundent. “No donarem suport a la declaració institucional que se’ns ha plantejat des del govern municipal del model ferroviari per a la ciutat de Tarragona. Creiem que a aquesta li falta una clara visió d’estratègia que tenim en l’actualitat”.\nSegons Martín, en aquesta declaració, proposada pel govern de Pau Ricomà i Carla Aguilar , que consta de sis apartats “es dispersa l’objectiu que ha de tenir Tarragona, que és que les mercaderies no poden passar pel centre de la ciutat i els passatgers s’hagin de desplaçar per a agafar el tren. Segons el popular, aquesta declaració entra en debats “que ara no toquen”.\n“Nosaltres des del 2012 ja parlàvem d’aquest problema i del tercer fil. No volem que es tornin a produir les errades i problemes derivats de la gestió d’aquells anys. Les prioritats no passen ara per parlar de la connexió de l’Arboç, el desmantellament de les vies, ni molt menys de l’estació intermodal de l’Aeroport de Reus. No volem una altra estació fora del municipi de Tarragona”, ha denunciat Martín.\nPel portaveu popular, tot i estar d’acord en alguns punts d’aquesta declaració, que segons el mateix Martín, l’executiu municipal va facilitar el passat divendres. “Nosaltres donarem suport a la declaració institucional, sempre que aquesta reculli que les mercaderies s’han de desviar fora de la ciutat i els passatgers puguin agafar el tren a la ciutat”, ha assegurat José Luís Martín.\nEl primer Euromed que estrena la variant del Corredor Mediterrani arriba 32 minuts tard\nEl primer comboi Euromed entre Barcelona i València per la nova variant de Vandellòs del Corredor del Mediterrani ha arribat a la capital valenciana amb 32 minuts de retard a causa de “problemes de logística”.\nUn error en el trasllat del tren des dels tallers de l’operadora a Can Tunis a l’estació de Sants ha provocat un retard de 15 minuts a la sortida de l’Euromed des de l’estació barcelonina.\nLa variant de Vandellòs connecta l’Hospitalet de l’Infant amb l’estació de l’AVE Camp de Tarragona pels municipis de la Secuita i Perafort i substitueix així l’actual línia de costa, el que ha suposat el tancament de l’estació urbana de Salou\nAixí, el comboi ha partit de Sants cap a les 7:30 en lloc de les 7:15 com estava previst i finalment ha arribat a València amb 32 minuts de retard, de manera que Renfe indemnitzarà els passatgers del tren amb la devolució del 50% de l’import del seu bitllet.\nLa variant de Vandellòs, que ha suposat una inversió de 700 milions d’euros, connecta l’Hospitalet de l’Infant amb l’estació de l’AVE Camp de Tarragona pels municipis de l’interior de la Secuita i Perafort i substitueix així l’actual línia de costa, el que ha suposat el tancament de l’estació urbana de Salou.\nAdif ha defensat aquesta infraestructura com una “peça clau” del desenvolupament del Corredor Mediterrani, que hauria de permetre al ferrocarril connectar les capitals catalana i valenciana de manera directa en mitja hora menys del que és habitual.\nÉs ruïnós que Catalunya i València no estiguin connectades pel Corredor del Mediterrani, diu Ximo Puig\nVan asssitir unes 1.800 persones | Fotos: RM\nEl president valencià, el socialista Ximo Puig, ha qualificat de “ruïnós” que la Comunitat Valenciana i Catalunya no tinguin encara una connexió directa de tren AVE a través del Corredor Mediterrani.\nEn declaracions als periodistes després de la clausura d’un multitudinari acte empresarial a favor el Corredor organitzat a Elx (Alacant) per l’Associació Valenciana d’Empresaris (AVE), Puig ha assenyalat que la manca d’aquesta infraestructura amb Catalunya és “ruïnós” tant des del punt de vista econòmic com social.\nEn una trobada a què han acudit el president murcià, Fernando López Miras, i el secretari d’Estat d’Infraestructures, Pedro Saura, el cap del Consell ha qualificat el Corredor com “la gran infraestructura que necessita Espanya”. Ha defensat que la seva construcció “hauria d’anar més de pressa” tot i que ha valorat l'”avanç substancial” dels últims mesos.\nLa presidenta de la Cambra hi va assistir\nEn aquest sentit, s’ha felicitat de la propera obertura de la variant de Vandellòs que escurçarà en 30 minuts el temps de viatge entre València i Barcelona, i la imminent obertura del traçat fins a Elx i Oriola.\n“El Corredor del Mediterrani afecta més del 50% de la població real d’Espanya. No podem esperar més”, ha subratllat Puig, que ha valorat de l’Executiu presidit per Pedro Sánchez que s’hagi “pres més seriosament” el Corredor.\nA l’acte a la Institució Firal Alacantina (IFA), a Elx, han acudit 1.800 empresaris, entre ells el president d’AVE, Vicente Boluda, i Juan Roig (Mercadona). També han participat representants de la Cambra de Comerç de Tarragona.\nAlerten que al Camp de Tarragona es perdran trens, quan funcioni el Corredor\nDaniel Pi i Carles Montejano en roda de premsa\nL’Associació per a la Promoció del Transport Públic (PTP) i la Plataforma per la Defensa d’un Ferrocarril Públic i Social al Camp de Tarragona (PDF.Camp) han alertat aquest dimecres que el Camp de Tarragona perdrà connexions quan entri en funcionament el tram del Corredor Mediterrani entre Vandellòs i Perafort.\nDe fet, han assegurat que tenen informació que aquesta posada en marxa serà a finals de desembre. Quan això passi, Tarragona perdrà els Euromed, Salou es quedarà sense cap tren de llarga distància i sense bona part dels regionals, i Cambrils tindrà dos serveis menys diaris de regionals.\nSegons han assegurat en roda de premsa, han pogut conèixer els plans que tenen les administracions competents a partir de l’endemà de l’entrada en funcionament del tram del Corredor Mediterrani. Les estacions urbanes de Cambrils i Salou es tancaran, amb la qual cosa els usuaris dels dos municipis tindran dificultats per anar en tren fins a Tarragona i Barcelona.\nPèrdua significativa de trens\nLa ciutat de Tarragona perdrà els Euromed i mantindrà els Talgo, amb la qual cosa les connexions de llarg recorregut baixaran de 28 a 12 trens diaris. Els 54 regionals i rodalies que hi ha a dia d’avui, seguiran vigents. Per la PTP i PDF.Camp, Salou i Cambrils són els municipis més perjudicats; PortAventura i l’estació de Cambrils Nord, no tindran la freqüència de combois actual.\nAixí, la capital de la Costa Daurada no tindrà cap connexió amb la llarga distància, en perdre tots els Euromed i Talgo. Pel que fa als trens regionals i rodalies que connecten amb Barcelona, es passarà dels 22 serveis actuals als 8 quan entri en funcionament el Corredor Mediterrani.\nIntercanviador d’ample de la Boella\nCambrils, l’Ametlla o Tortosa perdran connexió amb Barcelona\nDe fet, les plataformes afirmen que aquests 8 seran en temporada alta, però que a l’hivern seran 6 connexions diàries amb Barcelona, tres d’anada i tres de tornada. L’enllaç amb els municipis del sud, com Cambrils, l’Ametlla de Mar o Tortosa, desapareixerà completament.\nD’aquesta manera, els usuaris de Salou que vulguin anar cap a aquests municipis, s’hauran de desplaçar cap a PortAventura, agafar un tren fins a Tarragona i canviar fins a la destinació final. En el cas de Cambrils, amb la clausura de l’estació urbana actual, tot el trànsit es derivarà a la nova estació de Cambrils Nord, connectada amb l’alta velocitat.\nTot i això es perdran dues connexions de regionals i rodalies, en passar de 24 trens diaris a 22. Els tres de llarg recorregut que hi ha ara està previst que es mantinguin un cop entri en funcionament el Corredor Mediterrani.


102564 - Resultados de la búsqueda - Depósito Digital de Documentos de la UAB\nPágina principal > Resultados de la búsqueda: 102564\n6 p, 89.0 KB Psicologia Cultural i de la Comunicació  / Lalueza Sazatornil, José Luis ; Pujol Tarrés, Joan ; Feliu Samuel Lajeunesse, Joel ; Montenegro Martinez, Marisela Montenegro ; García Romero, David ; Universitat Autònoma de Barcelona. Facultat de Psicologia\n6 p, 85.1 KB Psicologia Cultural i de la Comunicació  / Lalueza Sazatornil, José Luis ; Pujol Tarrés, Joan ; Feliu Samuel Lajeunesse, Joel ; Montenegro Martinez, Marisela ; Universitat Autònoma de Barcelona. Facultat de Psicologia\nAquesta assignatura forma part tant de la Menció Anàlisi i Intervenció Psicosocial, com de la Menció Anàlisi i Intervenció Psicoeducativa. La comunicació és un procés central en els processos de construcció social i personal; un procés en el que es produeixen i negocien significats dins d'un context cultural constitutiu i constituït pels mateixos processos comunicatius. [...]\n6 p, 84.8 KB Psicologia Cultural i de la Comunicació  / Lalueza Sazatornil, José Luis ; Universitat Autònoma de Barcelona. Facultat de Psicologia\nAquesta assignatura forma part tant de la Menció Anàlisi i Intervenció Psicoeducativa que està pensada per a la formació d'un/a professional en aquest àmbit, com de la Menció Anàlisi i Intervenció Psicosocial. [...]\n5 p, 73.0 KB Psicologia Cultural i de la Comunicació  / Montenegro Martinez, Marisela ; Universitat Autònoma de Barcelona. Facultat de Psicologia\n6 p, 146.4 KB Psicologia Cultural i de la Comunicació  / Montenegro Martinez, Marisela ; Universitat Autònoma de Barcelona. Facultat de Psicologia\n5 p, 108.5 KB Psicologia Cultural i de la Comunicació  / Montenegro Martinez, Marisela ; Universitat Autònoma de Barcelona. Facultat de Psicologia\n5 p, 15.8 KB Psicologia Cultural i de la Comunicació  / Montenegro Martinez, Marisela (Universitat Autònoma de Barcelona. Departament de Psicologia Social) ; Universitat Autònoma de Barcelona. Facultat de Psicologia\n5 p, 16.2 KB Psicologia Cultural i de la Comunicació  / Montenegro Martinez, Marisela (Universitat Autònoma de Barcelona. Departament de Psicologia Social) ; Universitat Autònoma de Barcelona. Facultat de Psicologia


Residencia canina Sabadell | Hotel Caní El Vilà\nResidència canina Barcelona\nHabitacions Mini Suite\nPasseig i joc diari\nCangur a domicili\nPassejador a domicili\nHabitació Master Suite 48\nHabitacions Mini Suite Gats\nCurs online cadells\nTrobades gossos adults\nResidència canina a Sabadell\nEl nostre Hotel caní està situat al terme municipal de Calders, a la provincia de Barcelona, en un lloc molt ben localitzat i bonic. Una zona assolellada, ventilada i amb força arbres que fan una bona ombra durant els mesos de més calor.\nHem volgut oferir un nou concepte de residència canina. Sobretot un tracte amb el gos molt familiar, el que volem realment, és que mentre tu estiguis fora el teu gos se senti el millor possible. Intentem que per a ell sigui com anar de colònies i pugui relacionar-se amb altres gossos, córrer i jugar, o simplement mimar-lo tant com ell ens deixi.\nLes nostres instal·lacions són modernes i adaptades als nous temps, per donar un confort i benestar immillorable a la teva mascota. També tenim un servei de recollida i entrega a domicili amb vehicles totalment adaptats.\nEl terreny ocupa una extensió de 13.000m2 i consta de diferents espais:\nHabitacions individuals per un, dos, o tres gossos del mateix propietari.\n10 m2 de zona interior enrajolada, 20m2 d’exterior amb sauló i zona verda.\nCalefacció radiant independent amb termòstat i sonda tèrmica de seguretat.\nAïllament total i aire condicionat.\nFil musical amb musica relax per les hores de descans.\nWebcam per veure el vostre gos des de dispositius mòbils Android i Apple.\nTelevisió Lcd alta definició amb canal DogTv especial per a gossos.\nAccés a zona verda comú amb piscina i zona d’esbarjo\n+informació/preus/disponibilitat/reserva en línia\nMateix format que les habitacions suite.\n8 m2 de zona interior enrajolada, 15 m2 d’exterior amb sauló i zona verda.\nFil musical amb música relaxant per les hores de descans.\nAccés a zona verda amb piscina i zona d’esbarjo\nHabitacions individuals per a gossos fins 12 kg.\n6 m2 habitació interior i 10 m2 d’exterior enrajolat i cobert completament.\nHabitacions individuals per un o dos gossos mateix propietari segons mida.\n3 m2 d’interior amb terra enrajolat i 9 m2 d’exterior ( el doble del que marca la llei).\nAbeuradors d’ aigua automàtics.\n4 espais diferents destinats a zona d’esbarjo i passeig on surten sols o amb d’altres gossos depenent de la sociabilitat de cadascun.\nZona de cadells i races petites (gespa, joguines, túnels…)\nGran espai per a gossos que necessiten fer molt d’exercici.\n2 espais generals per a fer les seves necessitats.\nSistema tancat de càmeres de vigilància amb vídeo gravador les 24 hores a tot el recinte.\nDurant les sortides a les zones d’esbarjo, els gossos estan controlats en tot moment.\nRecomanem, per a estades de més d’1 setmana, fer una adaptació de l’animal, sobretot si ja és adult-de més de 2 o 3 anys- i no l’heu deixat mai en una residència, o és un gos molt tímid i poruc. Podeu portar-lo a passar 1 o 2 dies amb nosaltres, així ell ens coneixen i descobreix un nou espai, on també el mimaran i li donarem tot el que necessita. Després per a l’estada llarga, ja reconeix el lloc i ens té confiança. També va bé per comprovar si s’adapta i menja bé.\nOferim els nostres serveis com a residència canina a: Barcelona, Sabadell, Terrassa, Cerdanyola del Vallès, Sant Cugat del Vallès, l’Hospitalet de Llobregat;- així com a d’altres grans poblacions de l’àrea Metropolitana i també abracem altres zones com Igualada (Anoia), Vic (Osona), Berga (Berguedà), Solsona (Solsonès), -i tots els municipis que es trobin en un radi aproximat de 80km.\nHotel caní El Vilà té NUCLI ZOOLÒGIC atorgat per la Generalitat de Catalunya amb número 2500035-B : -Residencia canina Barcelona, Residencies canines Barcelona, Residencia felina Barcelona, Residencias caninas Barcelona, Residencia gossos i gats Barcelona, Hotel perros y gatos Barcelona, Guarderia canina Barcelona, Guarderies Canines Barcelona, Guarderias caninas Barcelona.\nPots contactar amb nosaltres omplint i enviant formulari de contacte, al telèfon 696867476 o per els canals:\nMini Suite Gats\nReportatge al Regió7: Quan l’amo i el gos aprenen plegats\nEtologia i problemes de conducta\nReportatge Regió 7: Passejador a domicili\nÚs del Clicker\nAlumna del Hotel 2ª classificat concurs obediència\nVuit preguntes per saber si necessito un gos\nClínica veterinària Bestiari\nClínica veterinària Feres\nClínica veterinària sant Gervasi\nProtectora Seproan Sallent\nCopyright © 2020 Hotel Caní El Vilà - Residència canina Barcelona .


El col·legi Unió Cristiana es manifesta en contra del calfament global i el canvi climàtic – RiberaTV\nEl col·legi Unió Cristiana es manifesta en contra del calfament global i el canvi climàtic\nEste matí, alumnes i professors del col·legi Unió Cristiana han participat en una concentració i lectura d’un manifest amb els quals han mostrat el seu malestar cap a les accions nocives que estan perjudicant tant el nostre planeta. Amb els actes de hui han culminat la seua ‘Setmana pel clima’ durant la qual han realitzat diferents tallers i activitats per a protestar per la situació a la qual ens enfrontem. Estes activitats s’emmarquen en les concentracions que hui s’han convocat a tot el món contra el calfament global i el canvi climàtic. “Estem convençuts que les generacions futures, els nostres alumnes d’ara, tenen molta més consciència sobre la necessitat del reciclatge i de contaminar menys, i per això, ens sentim molt orgullosos d’ells i de com han treballat durant tota la setmana esta activitat”, ha explicat el director del centre, Juan Guillem.\nLa regidora de Medi Ambient de l’Ajuntament de Sueca, Carmen Pérez, ha volgut compartir amb l’alumnat i professorat del col·legi esta activitat “per la importància que té el fet d’inculcar des de xicotets la necessitat de revertir esta situació”, al mateix temps que ha animat a tots a participar esta vesprada en les concentracions convocades en les principals capitals d’Espanya.\nDes de finals d’agost de 2018, un moviment estudiantil encapçalat per l’adolescent sueca Greta Thunberg, va començar a manifestar-se en contra del calfament global i el canvi climàtic. Estes concentracions, conegudes com a Fridays For Future, han desembocat hui, divendres 27 de setembre, en un moviment global en el qual es repetiran per tot el món manifestacions i mobilitzacions per la crisi climàtica.\nEl col·legi Unió Cristiana es manifesta en contra del calfament global i el canvi climàtic added by Ribera Televisió on 27 Setembre, 2019


Eudald Vendrell relleva l'Arcadi Oliveres en la presidència de Justícia i Pau - Notícies - Coordinadora d'ONG Solidàries\nEudald Vendrell relleva l'Arcadi Oliveres en la presidència de Justícia i Pau\nA proposta de l’Assemblea General de socis de Justícia i Pau, Eudald Vendrell i Ferrer ha estat nomenat nou president de l'entitat pel cardenal Arquebisbe de Barcelona, Lluís Martínez Sistach, per un mandat de quatre anys. D'aquesta manera, Vendrell agafa el relleu d'Arcadi Oliveres, que ha presidit Justícia i Pau els darrers dotze anys. Foto i text de Justícia i Pau.\nL’Eudald Vendrell Ferrer, nascut a Barcelona l’any 1948, és advocat en exercici des de 1970, dedicat a l’àmbit del dret privat. Va ser vicedegà del Col·legi d’Advocats de Barcelona entre 2009-2013. Ha combinat la seva llarga trajectòria professional com advocat amb la docència del dret civil a la Universitat de Barcelona i a l’Escola de Pràctica Jurídica del Col·legi d’Advocats\nParal·lelament, ha desenvolupat també una àmplia activitat en defensa del drets humans. Així, ha sigut membre fundador i president del Grup de Juristes Roda Ventura, associació dedicada a la promoció dels drets humans, secció catalana del Secretariat Internacional de Juristes Catòlics-Pax Romana Internacional. Com a portaveu d’aquesta organització, ha realitzat nombroses intervencions en la Comissió de Drets Humans de Nacions Unides a Ginebra. Així mateix, va ser un dels fundadors de l’Institut de Drets Humans de Catalunya, on ha impartit cursos i ha publicat articles sobre la jurisprudència del Tribunal Europeu de Drets Humans. També va formar part del Gabinet de Drets Humans de la Creu Roja de Catalunya. Actualment és membre de l’Associació Catalana de Juristes Demòcrates.\nEl nou president de Justícia i Pau està vinculat a l’entitat des dels anys vuitanta. Va ser membre de la Junta de Govern entre 1988-1992. En els últims anys la seva implicació ha estat principalment a través de la Comissió de Drets Humans.\nL’Eudald Vendrell substitueix Arcadi Oliveres, qui ha exercit la presidència durant tres mandants consecutius (2002-2014), des que va succeïr a Joan Gomis. Fa uns mesos va comunicar la seva voluntat de no repetir per un nou mandat. Per això, el passat mes de gener va rebre el reconeixement i agraïment dels membres de l’entitat per la seva extraordinària dedicació, en una celebració que va tenir lloc a Sant Joan d’Espí amb l’assistència de més de 150 persones vinculades a Justícia i Pau (vegeu notícia). La Junta de Govern reitera un cop més el seu agraïment a l’Arcadi Oliveres, qui continuarà com a membre destacat de l’entitat.\nJustícia i Pau, creada el 1968, és una associació pública de fidels l’arxidiòcesi de Barcelona erigida d’acord amb el dret canònic i té per finalitat la promoció i defensa dels drets humans, la justícia social i la cultura de la pau des de la perspectiva de l’Evangeli i la doctrina social de l’Església. Segons els seus Estatuts, el seu president és nomenat per l’Arquebisbe Barcelona d’entre una terna de candidats elegits per l’Assemblea General de socis, màxim òrgan de l’entitat. El mandat del president i la resta de membres de la Junta de Govern té una durada de quatre anys.


Benvinguts al Paradís: **** Temple del Sol + Anglada-Guillamon al Faraó, 190m, V+/A1 Can Jorba, Montserrat\n**** Temple del Sol + Anglada-Guillamon al Faraó, 190m, V+/A1 Can Jorba, Montserrat\ndimecres, 7 de març del 2012\nGairebe sense adonar-nos molts ens tornem col·leccionistes, alguns de segells, altres de taps de cava i al nostre gremi som molt donats a col·leccionar llistes de cims, vies o parets, fins i tot conec gent que arriben a l'extrem de que si la escalada que li proposes no surt a la biblia de'n Soldevila, no mostren el mes minim interes. Nosaltres per no ser diferents tambe tenim els nostres gurus editats, ni que siguin de segona divisio: les classiques dels avis, les crestes de Borrell&Faura, les alpinades Pirinenques d'en Mousel.... Darrerament ens adonem que ens estem convertint uns fervents devots del mes gran escalador classic de tots els temps a casa nostre, en Josep Manel Anglada, de qui cada nova via seva que tastem, trobem que es una petita obra d'art plena de logica, sentit comu i valentia. Un carismatic personatge que curiosament invertia tot el seu temps i energies en escalar i obrir vies noves i que es va deixar força de banda la divulgacio de les seves grans realitzacions.\nAquest cop la via escollida es troba a can Jorba a les poc visitades agulles anomenades del Farao, possiblement de les mes esveltes i oblidades pel gremi vertical al vessant sud. Optem per aproximar pel Torrent de la Coma del Pastor que es la linia mes directa, pero tambe la mes incerta tot i el seu excesiu marcatge i desmarcatge amb taques de color groc. La nostre idea es entrar pel Faraonet i escalar el Temple del Sol per fer mes metres i una escalada mes homogenia a l'evitar l'entrada de tramit de l'Anglada-Guillamon.\nDe lluny les dues linies tenen una logica aplastant, dos marcats diedres/fissures que manen sense cap disimul directe amunt. El primer llarg del Faraonet no es mes que us petit escalfament per terreny facil, indefinit i desequipat pel que ens espera al segon llarg.\nSuperar el desplom que tenim nomes sortir de la R no es feina facil si volem fer-ho de manera elegant i purista, pero nosaltres no tenim cap ni un de problema en aprofitar la pregona fissura per fer l'unic A1 del dia que ens portara fins la xapa salvadora. Un cop superada aquesta les dificultats continuen i cal escalar amb el cap fred per roca que a vegades deixa molt a desitjar i gairebe mai podrem aprofitar el cridaner diedre que tenim per progressar o protegir.\nTercera i darrera tirada del Temple del Sol per roca excel.lent pero on cal fer servir el nostre millor sentit de la navegacio montserratina per trobar el cami encertat i el parell d'assegurances que ens donaran alguna pista de per on va. Molt de compte en la tercera R, nomes trobem al terra unes bagues cutres llaçades a una sabina seca, vam tenir que triangular a la paret amb tascons unes esquerpes fissures que no donaven cap confiança en cas d'un possible pendul del segon de corda. Si algu te alguna xapa lluent i avorrida i no sap que fer amb ella, aqui faria un bon servei.\nCurta desgrimpada lateral i marxem cap a la cridanera fissura que conforma l'Anglada-Guillamon. Roca bona, dia radiant, vistes lluminoses i nomes veiem gent fent gimnasia al Vermell, som afortunats! Veiem que la via ha estat objecte de diversos re-equipaments, podem trobar peces de totes les epoques i totes les reunions amb parabolts tot i que han respectat part del material original.\nTotes les ressenyes que haviem consultat parlavem de passatges en A1 i A2 i cal dir que amb una mica de tecnica sobre els pedals ens ha sortit en Ae. La fissura va superant un sostre cada cop mes desplomat que li dona un aire molt acrobatic a la ruta.\nQuan s'acaba la pedalada no es facil fer el canvi de xip i ara toca escalar, el rocam en tot moment es molt agrait i noble, pero les possibilitats d'augmentar les proteccions flotants son minses.\nLa part mes vertical ja ha quedat enrere, ara nomes resta una llarga travessa i navegar amunt per mars de codols, sempre amb la bruixola ben atenta en no perdre mai el cami mes logic per anar trobant els espaiats expansius que hi ha, tots ells d'epoques, qualitats i vies diferents.\nEn no res cim! bones vistes sobre el vessant sud que no podem assaborir a fons pel fred vent de nord que bufa i optem per baixar en dos verticals rapels pel vessant est (35+40m).\nAquesta va ser la primera via oberta i documentada al vessant sud de Montserrat. Dos itineraris que ens han deixat molt bon sabor de boca amb un regust d'escalada classica amb tota la seva essencia. Feia 12 anys que no ens apropavem fins aquest oblidat raco, llavors va ser de la ma del nostre primer mentor a la vertical, esperem no deixar passar 12 anys mes per tastar aquestes petites joies passades de moda (diuen...).\nfelicitats!aquesta combinació jo la vaig fer en solitari fa molts anys!es molt guay,es un entrenament per l`altra anglada?\nsalut i metres clasics!\n18 de març, 2012 22:37\nNo se si es nostalgia,rencor o es que soc rondinaire de mena. Voldria recordar que aquesta es una altre via espatllada per les expansions:entre altres,el tercer llarg on abans hi habia nomès un tac en un forat.Ara fins hi tot hi trobes una reunió de la via de la dreta.Aferreu les eines companys i a descargolar s'ha dit!\n20 de març, 2012 10:52\nPaca, tant oblidada com recomanable aquesta combinacio a un lloc de bellesa i tranquilitat total. Es un entrenament per tot, "Angladas" incloses!\nAmadeu, jo no soc gaire nostalgic, ni rencoros, pero si força rondinaire. Poder per aixo aquest cop no em va fer gaire mal a la vista la reunio de la que parles. Aixo si... anavem carregats amb martell i pitons per treballar-nos la fissura tal com manen les ressenyes i ens va saber greu que s'hagues convertit en un simple Ae el tram d'artificial.\n20 de març, 2012 19:41


Puig: “Estem davant el renaixement de la indústria tèxtil valenciana” | Valencia Extra\nLa indústria tèxtil valenciana mostra el seu potencial en la fira Heimtextil 2020 d’Alemanya\n08/01/2020 - Tania López\nUn total de 61 empreses de la Comunitat Valenciana participen en una nova edició d’Heimtextil, la major fira internacional de tèxtils per a la llar, que es desenvolupa a la ciutat alemanya de Frankfurt. El president de la Generalitat, Ximo Puig, s’ha desplaçat fins allí per a mostrar el seu suport a les empreses valencianes expositores en la Fira Heimtextil 2020, i llançar un missatge de recuperació d’aquest sector.\n‘El tèxtil ha recuperat la seua posició i es troba en un moment de recuperació important. Així ha sigut en els últims 4 anys’\n“Es tracta d’una fira fonamental per al sector del tèxtil i volem llançar un missatge de defensa de la indústria valenciana. El tèxtil ha recuperat la seua posició i es troba en un moment de recuperació important. Així ha sigut en els últims 4 anys”, ha explicat Ximo Puig. “En aquesta fira, un grup important d’empreses valencianes participen per a mostrar el renaixement del tèxtil de la Comunitat Valenciana”.\nHeimtextil és la primera fira de l’any i compta amb una elevada representació d’empreses valencianes. De les 123 empreses espanyoles que exposen en aquest certamen, 61 són de la Comunitat, localitzades, majoritàriament, a les comarques de l’Alcoià-Comtat i la Vall d’Albaida, en poblacions com Alcoi, Cocentaina o Muro (Alacant).\nDurant quatre dies, les firmes expositores presenten noves idees, tendències i productes d’alta qualitat. I és que es tracta de la fira líder mundial en el seu sector i, com no podia ser d’una altra manera, la Comunitat Valenciana mostrarà la recuperació del sector del tèxtil. En aquest sentit, Ximo Puig ha expressat que “s’està produint un procés de relocalització del sector, i cal impulsar-lo des de les institucions. En aquests moments, el factor competitius dels baixos salaris ja no és tan acusat, i es pot apostar per allò en el que nosaltres podem competir: el disseny, l’automatització o la indústria 4.0”.\nI és que la indústria tèxtil valenciana empra a 20.000 persones en quasi 2.000 empreses. D’aquesta manera, s’alça com una indústria fonamental que és necessari potenciar i incentivar amb iniciatives com la fira Heimtextil, un esdeveniment líder en el qual poder presentar els productes valencians a un gran nombre de visitants de tot el món.\nLa passada edició de la fira va comptar amb una superfície bruta de més de 229.700 metres quadrats, omplint al complet la capacitat expositora. La distribució de l’oferta va estar repartida en deu pavellons i 22 superfícies classificades per producte i matèria primera.\nPuig confia que el Govern complisca els seus compromisos fiscals en el CPFF\nPuig sobre la sentència del metro: "Hui acaba la llarga història d'una ignomínia"\nEl PP instarà en Les Corts que es tramite de manera urgent un pla de recuperació de platges després de Gloria


15 companyies participen a la 22a Mostra de Teatre Aficionat de L’Hospitalet\nEl Teatre Joventut ha estat l’escenari de la presentació de la 22a Mostra de Teatre Aficionat, L’H fa teatre, amb l’assistència de representants de les companyies teatrals i del regidor de Cultura, David Quirós.\nLes 15 companyies participants faran les representacions del 3 al 17 de juny tot i que una d’elles, el Grup de Teatre Sant Isidre, ha avançat la funció al 26 de maig. Les dues sales del Teatre Joventut, els centres culturals Bellvitge-Gornal, la Bòbila i Santa Eulàlia i el Centre Catòlic són les seus de L’H fa teatre.\nA la mostra hi participen les companyies de teatre aficionat de L’Hospitalet amb un espectacle ja preparat i a punt per presentar-lo a la ciutadania. La Mostra és un bon aparador per als grups de la ciutat per donar a conèixer la seva feina en escenaris professionals.\nHumor, drama, obres clàssiques o producció pròpia són les propostes de les companyies. El preu de les entrades oscil•la entre els 6 i els 10 euros. Algunes representacions són gratuïtes.


Rajoy, sobre el 155 si es manté la unilateralitat: «Hauré de prendre decisions si es produeix» - Empordà\nRajoy, sobre el 155 si es manté la unilateralitat: «Hauré de prendre decisions si es produeix»\nEl president del govern central ha participat aquest matí en un esmorzar informatiu\nACN | MADRID 11.12.2017 | 11:42\nRajoy durant l´esmorzar informatiu amb la premsa. ACN\nEl president espanyol, Mariano Rajoy, ha dit que si el nou Govern sorgit del 21-D manté la via unilateral haurà de "prendre decisions si es produeix". Ara bé, ha evitat entrar en futuribles i ha dit que cal esperar a veure què passa. "És millor esperar perquè així no hem de pensar massa, hauré de prendre decisions quan es produeixi, si es produeix", ha manifestat. Preguntat sobre si el PPC faria president a Inés Arrimadas o Miquel Iceta en cas que el bloc constitucionalista tingui majoria, ha insistit que Xavier Garcia Albiol és el seu candidat però ha reconegut que el PPC serà "constructiu" amb l'objectiu que hi hagi un Govern "a favor de la Constitució, la democràcia i la llibertat".\nA nivell econòmic, considera que l'economia catalana "s'ha gripat" a causa de l'independentisme i creu que no cal oferir incentius fiscals perquè les empreses que han canviat la seu social tornin a Catalunya sinó "seguretat jurídica i confiança". Sobre la decisió del jutge Llarena de retirar l'ordre europea contra Puigdemont i quatre consellers cessats ha assegurat que respecta la decisió perquè si no es podria haver produït una "situació xocant".\nEn un esmorzar informatiu organitzat per Europa Press, el president espanyol ha avisat que si el nou Govern sorgit del 21-D torna a apostar per la via unilateral haurà de "prendre decisions". Sense entrar en el fons de la qüestió ni fer afirmacions taxatives, Rajoy ha deixat entreveure que l'Estat tornaria a actuar. També s'ha preguntat què vol dir el concepte "unilateralitat" i, segons el president espanyol, per a ell suposa "saltar-se les lleis i no aplicar la Constitució i convocar un referèndum il·legal". "Cal dir les coses pel seu nom, la unilateralitat vol dir liquidar la llei, les normes de convivència i imperar la llei que jo vulgui, la del més fort i això no s'ha de fer i està molt malament", ha dit.\nRecuperar l'economia catalana\nPer al president espanyol, les eleccions convocades a través del 155 han de servir per "superar definitivament l'etapa de la desobediència" i ha justificat que un dels objectius d'aplicar l'article constitucional va ser "posar fi al gravíssim deteriorament econòmic causat per la Generalitat". En paraules de Rajoy, l'independentisme ha "gripat" el motor econòmic català. Rajoy ha explicat que han rebaixat les previsions de creixement econòmic espanyol a causa de la crisi política catalana però que esperen que "en poc temps" es puguin elevar al 3% del PIB. Ara bé, ho supedita a què hi hagi un Govern "que generi confiança i seguretat jurídica".\nPreguntat sobre si el seu govern proposarà incentius a les empreses per retornar la seu social a Catalunya, ha dit que la millor manera d'aconseguir que retornin és oferir-los un "escenari de confiança". "Cap empresa ha marxat per falta d'incentius fiscals sinó per problema de desconfiança i inseguretat jurídica", ha afegit.\nRajoy ha aprofitat per demanar a les empreses que "no abandonin Catalunya" i les ha instat a retornar la seu social. Ara bé, ha dit que és una decisió que no pot prendre un govern, que "no pot obligar a fixar seus socials d'empreses".\nPPC "constructiu" en pactes postelectorals\nEn clau electoral, ha assegurat que l'objectiu del 21-D és que hi hagi un Govern "a favor de la Constitució, la democràcia, la llibertat i l'estat de dret". "Per això ens presentem i per això treballem, serem constructius perquè així sigui", ha valorat.\nA preguntes dels periodistes –que li demanaven que es decantés per Arrimadas o Iceta- ha remarcat que el seu candidat és Albiol i ha evitat entrar a valorar les enquestes.\nValoració retirada ordre europea\nRajoy també ha valorat la decisió del jutge del Suprem Pablo Llarena de retirar l'ordre europea de detenció contra Puigdemont i quatre consellers destituïts que són a Bèlgica. Ha dit que respecta la decisió judicial i afirma que, en cas d'haver-la mantingut, es podria haver produït la situació "xocant" que els "fugats" haguessin de respondre davant la justícia espanyola per menys delictes que aquells que s'han presentat a declarar davant l'Audiència Nacional o el Tribunal Suprem.\nJudici pels ordinador de Bárcenas\nL'Audiència de Madrid jutjarà el PP per la destrucció dels ordinadors de Bárcenas, un judici que el president espanyol ha dit que preferiria que no s'hagués hagut de produir, tot i insistir que respecta les decisions judicials. També ha afirmat que ni la crisi econòmic ni els casos de corrupció han estat bons, i que "es podrien haver pres millors decisions". "Em quedo amb allò positiu i amb el futur, hem superat les dues crisis i la societat espanyola en sortirà enfortida", ha dit.\nNovament, ha afirmat que està oberta a negociar la Constitució però ha demanat concreció als grups, especialment pel que fa al model territorial. El PP no vol que es toqui ni una coma del que fa referència a la unitat nacional i a la sobirania nacional i creu que la reforma de la carta magna "no pot ser un eslògan i ha d'anar acompanyada de contingut".\nA més, apel·la a aconseguir un consens com el del 1978 i creu que "tothom ha de cedir".


Núm. Registre / Catàleg: 656-I\nData Disposició: 19/10/2007\nL'Ajuntament d'Almenar és situat davant mateix de l'església. Les façanes donen a la plaça de la Vila i a la placeta de l'Argolla.\nFou construït entorn de 1860 al lloc on hi havia l'antic ajuntament. Es tracta d'un edifici de grans dimensions - de planta rectangular, encara que lleugerament trapezoïdal,- amb una notable façana neoclàsica del segle XVIII.\nL'estructura es compon de murs de càrrega d'uns 60 cm de gruix, al voltant de la caixa d'escala que rep llum d'un lluernari i forjats de bigues de fusta, amb voltes de guix i paviment ceràmic. L'immoble compta amb planta baixa, entresòl, primera planta, segona i golfes. El tret més característic és el porxo de la planta baixa format per quatre arcs de mig punt força alts, tres donen a la plaça de la Vila i el darrer a la placeta de l'Argolla. La planta baixa és de pedra pulida. El primer pis és arrebossat i pintat. Als angles hi ha carreus que reforcen l'edifici. La porta d'entrada és d'arc de mig punt adovellat. Al primer pis hi ha un seguit de balcons i al segon hi ha dues finestres balconeres i una de senzilla i més petita al mig. Ambdós pisos estan connectats mitjançant pilastres amb capitells corintis de tamany força gran que separen les obertures. De fet, segueix l'estructura pròpia dels palaus renaixentistes. La coberta, que descansa sobre una cornisa, és de teula a quatre vessants.\nPosteriorment s'hi va afegir un edifici amb façana a la Baixada de l'Àngel L'Ajuntament d'Almenar és situat davant mateix de l'església. Les façanes donen a la plaça de la Vila i a la placeta de l'Argolla.\nL'estructura es compon de murs de càrrega d'uns 60 cm de gruix, al voltant de la caixa d'escala que rep llum d'un lluernari i forjats de bigues de fusta, amb voltes de guix i paviment ceràmic. L'immoble compta amb planta baixa, entresòl,...\nBellmunt Figueras, J 1990 Fets, costums i llegendes. Segrià 1


La Sagrada Família obrirà els caps de setmana gratis a partir del juliol només per a barcelonins | Catalunya | EL PAÍS Catalunya\nEl temple no reprendrà les visites ni les obres fins que no es recuperi el turisme\nEls accesos de la Sagrada Família completament buits després del tancament del temple pel coronavirus. Carles Ribas\nBarcelona 8 JUN 2020 - 13:34\tCEST\nLa Sagrada Família no recuperarà l'activitat normal fins que no torni el turisme. De la mateixa manera, tampoc hi ha data de reinici de les obres perquè els recursos que s'hi destinen procedeixen de les visites turístiques. La junta constructora ha traçat una reobertura del temple en tres fases, les dues primeres gratuïtes. La primera, anomenada Homenatge, destinada al personal sanitari i d'emergències que ha estat en primera línia durant la pandèmia. La segona, Hora Barcelona, tots els caps de setmana des de mitjans de juliol i fins a finals d'any per als barcelonins, mentre que la tercera encara no té data perquè depèn de la recuperació del turisme.\nLes visites de sanitaris, els diferents cossos de seguretat, emergències i els col·laboradors de les entitats Càritas i Mans Unidas –que han estat les seleccionades per la Sagrada Família entre les desenes d'entitats que s'han bolcat en l'emergència– de la fase Homenatge es fan en dos caps de setmana de juliol: el 4 i 5 i l'11 i 12, amb un càlcul que seran al voltant de les 12.000 persones. “És una mostra d'agraïment al personal que ha estat en primera línia", ha explicat el director de la junta constructora del temple, Xavier Martínez.\nL'Hora Barcelona, la segona fase de la reobertura parcial de la Sagrada Família, és una mostra d'“agraïment” als barcelonins per la seva actitud. Les visites es faran a les tardes tots els caps de setmana des del 18 de juliol fins al 31 de desembre. La junta ha calculat que 125.000 barcelonins podran visitar el temple en unes condicions diferents de les habituals perquè s'ha reduït l'aforament a 750 persones per hora, la qual cosa suposa un flux d'unes sis persones per minut per cada accés. Una limitació que busca complir els dos metres de distància i que possibilitarà la visita a les parts centrals del temple, no a les torres, seguint un itinerari que estarà marcat en un sol sentit. Les entrades s'hauran de reservar al web del temple.\nLa principal incògnita és el reinici de les visites normals que el 2018 van ser uns 5 milions, en la immensa majoria estrangers: “Començarà quan el turisme nacional i internacional arribi a Barcelona i sobre això hi ha molta incertesa. Hi ha una visió optimista, que situa la tornada del turisme des del juliol. D'altres, no tant. En tot cas, estem preparats per fer-ho i aquestes visites no interferiran en l'espai reservat per als barcelonins”, ha precisat Martínez, que no ha concretat de quants centenars o milers es tracta per reprendre l'activitat.\n“La construcció es finança amb els ingressos i el seu ritme depèn d'ells”, ha contestat el director de la junta en ser preguntat sobre si es podran complir les previsions de finalitzar les obres del temple el 2026. Igualment, ha assegurat que les obres no es reprendran fins a no tenir assegurades les visites. No obstant això, la Sagrada Família va informar, en presentar l'exercici del 2019, que part dels ingressos calculats per a aquest any –103 milions d'euros– es reservaven per si fallaven les visites. “Aquest any havíem calculat entre 50 i 60 milions d'euros d'ingressos de visites que anaven a anar a les obres i és evident que aquesta quantitat no s'aconseguirà”, ha afegit.\nAproximadament un 50% del personal del temple està amb ERTO. La seva incorporació serà de manera gradual. “Alguns ho faran en fase Homenatge i uns altres en les visites d'Hora Barcelona, i la resta quan arribem a la fase 3 amb la regulació del turisme”, ha matisat el director general.


Ascensió al Bisaurín | Campament UES 2012\n← Enguany, a més de crêpes, per berenar hem fet coca\nQuant a les paparres →\nEl dijous 16 d’agost (ostres! si només ens queden tres dies de campaments, un i mig si descomptem el desmuntatge i el dia de tornada) vam decidir desplaçar-nos a la veïna vall de Lizara per fer l’ascensió al pic del Bisaurín de 2670 metres.\nSortim del campament poc abans de les vuit del matí i amb cosa de 40 minuts deixem el cotxe a l’aparcament del refugi de Lizara (1540m). Som una bona colla, hem omplert quatre cotxes! Fa sol i el dia promet.\nEl camí fins al cim no té pèrdua: seguim el GR 11.1 per una pista ampla que passa per una font amb abeurador (La Fuenfria); seguim el camí, protegit per un mur, pel costat del barranc de la Cova de l’Ós; arribem a uns prats a on hi ha un altre abeurador i finalment fent zigazagues arribem al coll de Foratón (2016m). Fins al coll del Foratón triguem una hora i quart i fem una paradeta per agrupar-nos. Fa un vent força fresquet. Aquí deixem el GR 11.1 i pugem per la carena de la cara sud del Bisaurín, primer per herba i després per pedra, fins arribar sense dificultats al cim, excepte pel fort desnivell. Una hora i vint minuts més tard assolim el cim. El dia és esplèndid, però fa un vent cada cop més fred. Ens abriguem. Quan hi som tots, fem la foto de grup, esmorzem i fem un munt de fotos.\nFoto de grup al cim del Bisaurín\nAquest cim està molt més concorregut que els cims que hem fet des del campament: la Llena del Bozo, l’Aspe, el Mesola… i no ens és difícil trobar un excursionista que faci la foto de grup.\nPanoràmica des del cim del Bisaurín\nBaixem pel mateix camí fins al coll on dinem. Uns quants encara tenim temps d’arribar-nos fins al cim del Puntal Alto del Foratón des del qual hi ha molt bona vista del Bisaurín.\nEl Bisaurín des del Puntal Alto del Foratón


Ruta del Ter – Celrà.cat\ncelrà.cat » Descobrir Celrà » Itineraris » Ruta del Ter\nÉs un itinerari que convida a recórrer el riu amb els cinc sentits i a descobrir un territori ric en patrimoni històric i cultural, fauna, flora i paisatge. La ruta també vol ser un just homenatge a un dels rius més “treballadors” de Catalunya.\nL'itinerari neix de l'estació de Celrà emplaçada al costat de la Fàbrica. Des d'aquí, cal agafar la carretera de Juià direcció oest, seguint en paral·lel les vies del tren, entre la Fàbrica i les vies. A la mateixa plaça de l'Estació es troba la senyalització que indicarà el camí correcte.\nLa Ruta del Ter té una senyalització pròpia de colors verd i granat que es pot anar seguint durant tot el recorregut. Encara no 500 metres més endavant, es troben les escales que baixen al torrent de la Nòria que permeten creuar per sota la via i la carretera de Palamós.\nVigilant de no donar-se un cop al cap passant per sota els ponts del torrent, s'arriba a l'entrada del polígon industrial de Celrà, on caldrà travessar el carrer Ter, just davant de la masia de cal Carabiner, i seguir en direcció al riu Ter on es troba el corriol de terra que ressegueix la séquia Vinyals.\nVorejant el polígon, cal trencar a mà esquerra pel tercer pas sobre la séquia, el pont d'en Lluc, on hi ha la senyalització pertinent. A partir d'aquí, només cal seguir el camí pavimentat que transcorre al costat del riu, entre les plantacions d'arbres ornamentals i fusters, tan característiques d'aquesta zona, que li confereixen un paisatge propi.\nAproximadament després d'1 km s'arriba a l'espai natural de l'Illa dels Salzes, amb un recorregut interior per conèixer la flora i la fauna d'aquest espai de ribera.\nSeguint el camí pavimentat s'arriba al camí d'Orriols, on una petita séquia desguassa les aigües netes de la depuradora al Ter. Cal seguir aquest camí i prendre els tres següents trencants a mà esquerra: a la depuradora, a can Simon, i passat can Verdera.\nA partir d'aquí es recorre el perímetre del que va ser el camp d'aviació republicà de Celrà, on es poden visitar el polvorí i un refugi antiaeri que es troben en el recorregut de la ruta.\nDe seguida s'arriba a l'alzina reclamadora de la Canova, ja dins el terme de Bordils. Se segueix recte, direcció est, per entrar al nucli antic, on es pot visitar l'espectacular església de Sant Esteve de Bordils.\nAgafant el carrer de la Creu direcció al Ter, s'arriba a Rissec i al pas de la Palanca, on el camí creua la riera de Sant Martí Vell per una passera, que en cas de baixar-hi massa aigua, sempre es pot creuar per un petit pont a mà esquerra.\nGaleria fotogràfica: la Ruta del Ter\nSempre recte, la ruta va a parar al camí del Ter, ja a Sant Joan de Mollet, on es poden veure les antigues parets del pont del carrilet, i on just passats els murs caldrà trencar a mà esquerra per arribar darrere el pavelló polivalent.\nSeguint a l'est pel carrer del Camí Reial s'arriba a la carretera, tot i que no caldrà baixar de la vorera per trencar a mà esquerra al carrer del Camí de Cal Bou, que enfila directa cap al nucli antic de Flaçà. Un altre petita joia poc coneguda.\nCreuant el poble sempre direcció est, se surt pel carrer de la Creu i s'enllaça amb la carretera de Sant Llorenç de les Arenes en una rotonda. En aquest punt caldrà prendre més atenció per ser el tram amb major densitat de trànsit del recorregut.\nSeguint la carretera direcció Sant Llorenç de les Arenes, s'arriba a l'antic molí d'en Vinyals i a la petita central hidroelèctrica que avui en dia encara estar en funcionament.\nEn aquest punt del recorregut es pot seguir la Ruta del Ter direcció la Gola del Ter, passant per la carretera de Sant Llorenç de les Arenes, o en aquest cas, creuar el canal d'en Vinyals i posteriorment el Ter a la passera de Sobrànigues. Just després de la passera, es gira pel camí de l'esquerra.\nLa Ruta del Ter, ara direcció oest, anant cap a Girona, creua les deveses de Sant Jordi Desvalls i Cervià de Ter. Plantacions ortogonals d'arbres que confereixen al paisatge una atmosfera molt particular i característica d'aquesta zona. Aproximadament 1,5 km després de deixar la passera del Ter, es poden visitar les gorgues d'en Ministral, just en creuar l'estesa elèctrica, per on cal desviar-se 200 m. al nord seguint la rasa.\nFinalment s'arriba a Cervià de Ter, on podrem visitar una gran quantitat d'elements patrimonials com el monestir de Santa Maria, el nucli antic i la torre de les Hores, o el castell de Cervià, una talaia immillorable sobre la plana del Ter i l'Empordà.


El govern central dóna llum verda perquè els terroristes compleixin 40 anys de presó\nEl consell de ministres ha aprovat la reforma del Codi Penal i de la Llei d'Enjudiciament Criminal que permetrà endurir les penes pels delictes de terrorisme. En concret, a partir d'ara els terroristes cumpliran 40 anys de presó, hauran de complir íntegrament les penes i es limitarà l'obtenció del tercer grau. El PP ha escoltat les veus, molt crítiques, d'Esquerra Unida i dels nacionalistes bascos, i també els tocs d'alerta del PSOE i de Convergència i Unió, que li han donat suport amb la condició que es respecti la reinserció.\nLa reforma que ha aprovat avui el govern comporta un enduriment important de les penes per a terroristes i també per a la resta de delinqüents amb delictes greus. Els canvis porten s'aplicaran a futurs condemnats per terrorisme, ja que aquestes modificacions del Codi Penal i de la Llei General Penitenciària no afectaran els més de cinc-cents presos d'ETA que hi ha a tot Espanya, als quals s'aplicarà la legislació anterior perquè els és més favorable. La novetat més tangible és l'augment del màxim d'anys d'estada a la presó, que fins ara era de 30 i que passarà a ser de 40 anys. A partir d'ara, serà molt més difícil sortir de la presó amb el tercer grau (només anar a dormir a la presó) o obtenir la llibertat condicional en complir les tres quartes parts de la condemna, perquè els beneficis penitenciaris es calcularan sobre el total de la condemna imposada que, en el cas dels etarres, arriba sovint a centenars d'anys de presó, i no sobre el màxim de compliment, ara fixat en 40. En paral·lel, augmenten els requisits per obtenir els beneficis penitenciaris: s'haurà d'haver complert la meitat de la condemna, haver afrontat el pagament d'indemnitzacions a les víctimes, haver-se penedit i haver rebutjat la violència públicament, i mostrar-se en disposició de col·laborar amb la justícia. Tot i que el principal partit de l'oposició, el PSOE, dóna suport a la reforma en línies generals, és partidari d'introduir-hi modificacions. També en són partidaris altres grups que no s'hi han pronunciat radicalment en contra, com Convergència i Unió. Això fa preveure canvis en el tràmit parlamentari, on el govern voldrà tenir el màxim consens. Abans, la reforma també haurà de passar l'examen del Consell General del Poder Judicial i del Consell d'Estat.\nEL PNB i IU mostren a Michavila el seu rebuig a l'ampliació de les condemnes per terrorisme\nSocialistes i convergents, d'acord amb l'allargament de penes als terroristes\nEl govern comença a buscar suport per endurir les penes per delictes de terrorisme


Paviments exteriors i jardineria | Fusteries.cat\nPaviments exteriors i jardineria\nEscull el teu paviment exterior ideal segons l’espai en el que s'ha d’instal·lar. Deixa la col·locació d’un bon paviment per al teu jardí en mans d’un bon fuster.\nA l’hora d’escollir el tipus de paviment ideal per a espais exteriors com jardins, piscines o terrasses hem de tenir en compte totes les propietats del material per a que a part d’agradar-nos a nivell decoratiu també ha de ser una zona segura.\nPer exemple, si hem d’escollir un material per a pavimentar el terra que envolta una piscina és important que les propietats del mateix no permetin que patinem i que poguem tenir una caiguda on ens podem fer mal.\nExisteixen molts tipus de paviments exteriors a escollir segons l’estil, resistència, manteniment que necessita, entre altres propietats.\nPaviments exteriors de fusta\nUna bona opció com a paviment exterior que aporti una gran elegancia i molta calidesa a l’espai és la fusta. En els darrers anys s’ha utilitzat molt com a paviment exterior en els voltants de piscines de jardins ja que pot ser un antilliscant ideal per a prevenir caigudes quan sortim molls de l’aigua. Ara bé, un dels inconvenients de la fusta per exteriors és que necessita un molt bon manteniment per a estar sempre en les millors condicions.\nEl gres porcelànic, a diferència de la fusta, és un material que pràcticament no necessita cap manteniment. És un paviment molt resistent a tot tipus de situació meteorològica. Està fet a base de rajoles que poden simular l’aspecte de la pedra natural o la fusta.\nInstalar un paviment de gres porcelànic és una opció econòmica, senzilla i de llarga duració, per això és dels més utilitzats en exteriors. A part pot ser un material antilliscant i té moltes varietats que permeten escollir l’ideal a nivell estètic.\nPaviments exteriors de pissarra\nLa pissarra és pròpia d’espais amb un estil rústic i encara que s’hagin fet paviments exteriors de pissarra desde fa molts anys, mai passa de moda. Un paviment de pissarra és molt elegant però a la vegada cal tenir en compte que la instal·lació no és senzilla i el cost econòmic de la mateixa és bastant elevat. Cal tenir en compte que al ser pedra natural, no tots els trossos tenen les mateixes mides i textures i això fa que sigui complicat de colocar.\nComposites d’última generació\nUtilitzar composites d’última generació en el paviment exterior és una opció molt econòmica i que a la vegada aporta l’elegància que té un paviment de fusta. És un material format a base de petits components de fusta compactada que fan que a nivell visual s’hi assembli molt, però que degut a les propietats del material el manteniment sigui molt més senzill i econòmic.\nPaviments exteriors de ciment\nPavimentar un espai exterior de ciment potser és la opció més versàtil, ja que a nivell estètic permet escollir una gran varietat de colors i textures entre els que segur que trobarem el nostre paviment ideal, i a nivell econòmic és una instal·lació assequible. A més, un paviment de ciment és molt senzill de mantenir i fàcil de netejar. Cal dir també que hi ha diferents tipus de ciment i que cadascun té propietats diferents que haurem de tenir en compte a l’hora d’escollir l'adequat per a nosaltres.\nEstás buscant una fusteria per fer alguna reforma?\nFusteries.cat és la plataforma digital de referència del sector. Podràs buscar la fusteria que millor s’adapti al que necessites, informar-te dels serveis que ofereixen i fins i tot contactar amb ells demanant un pressupost.\nTroba ara la teva fusteria ideal\nEl portal de referència per fusteries a Catalunya\nServeis de les fusteries\n© Fusteries.cat 2020. Tots els drets reservats. Nota legal


Disminueix la participació en el concurs Balcons Florits - Viu Molins de Rei\nNomés s’han presentat 15 propostes al certamen, 10 menys respecte l’any passat. La paraguaiana Norma Areco ha estat la guanyadora del concurs.\nNorma Areco s’ha endut el primer premi // Clàudia Ferràndiz\nL’Ajuntament de Molins de Rei ha entregat aquest divendres a la Sala Gòtica els tres premis de la segona edició del concurs Balcons Florits, marcada per un descens de participació respecte l’any passat. Enguany, s’hi han presentat 15 propostes, 10 menys que les 25 del 2018. La regidora de Consum i Turisme del consistori, Carme Madorell, ha atribuït la falta de participants a què l’esdeveniment s’ha celebrat durant les vacances de Setmana Santa.\n“Des de l’Ajuntament no hem sabut arribar a més gent”, ha admès l’alcalde de Molins de Rei, Ramon Sánchez (CDC). Segons ell, “és important engrescar més persones” perquè iniciatives com aquesta fan que “Molins de Rei continuï sent el nostre municipi de referència”. Per la seva banda, Madorell ha instat els veïns a “embellir el municipi des dels seus balcons no només aquesta setmana, sinó que tot l’any”.\nDecorant el balcó al Paraguai i a Molins de Rei\nNascuda al Paraguai, aquest era el segon any en què Norma Areco participava en el concurs Balcons Florits. L’any passat no va endur-se cap premi, però enguany ha aconseguit el primer, un xec de 100 euros. “Al Paraguai vivia en una casa plena de flors”, ha explicat a Viu Molins de Rei. “Quan vaig arribar aquí, a casa meva no hi havia flors, i vaig començar a comprar-ne”, ha recordat, matisant que ella manté el balcó decorat “tot l’any”.\nEl segon premi, un xec de 50 euros, se l’ha endut Núria Riera, que ha decorat el balcó no només amb flors, sinó que també amb una bicicleta. La guardonada ha assenyalat que Balcons Florits és una bona iniciativa “per arreglar el balcó i que faci goig”.\nRaquel Olivella s’ha endut el tercer premi del concurs, un hort ‘vintage’, després que va decidir anar a comprar flors per arreglar el balcó perquè “la pedregada va destrossar-lo”.\nDes del 2017, Molins de Rei forma part del projecte Viles Florides, una iniciativa de la Confederació d’Horticultura Ornamental de Catalunya que distingeix els municipis que treballen per transformar els espais públics a partir de l’enjardinament i la millora de les àrees verdes.\nEtiquetes:Balcons Florits Flors Viles Florides


Joan Carles I: final de trajecte i canvi de cicle - El Dietari del Procés - Blogs de l'indirecte!cat\nOpinió amb independència. Diumenge, 21 d'abril de 2019 02:16 h\nCatalunya, Espanya, Felip V, Joan Carles I, monarquia, república\nJoan Carles I no s’ha llevat avui de bon matí i ha trucat a Mariano Rajoy, que ha estat el primer a fer l’anunci, amb la dèria d’abdicar. De fet, hi ha dos factors que deuen haver precipitat la decisió: el resultat de les europees i el problema que real que té Espanya: Catalunya. L’abdicació del rei és una més de les conseqüències de la desfeta electoral del bipartidisme PP+PSOE, el calc del sistema de repartiment de poder repescat de la tradició del segle XIX per a l’ocasió especial que es presentava després de la mort de Franco. Per cert, avui la premsa internacional recordava als espanyols que va ser Franco qui va designar el rei que ara passa el relleu.\nSense una suma de forces PP+PSOE d’igual o més del 50,01% del total d’un futur hemicicle espanyol, la continuïtat de la monarquia trontollaria. Qui sap què se’n pot fer de la monarquia si les properes eleccions al Congreso les guanyen -o tenen la clau- els partits de tradició clarament republicana? PP i PSOE encara son prou forts a Espanya com per col·locar el príncep Felip al tron i intentar netejar la imatge global de l’Estat espanyol en l’any i escaig que queda abans de les properes eleccions generals. Massa feina en poc temps per a un rei acabat d’arribar.\nPerò abans d’això, l’Estat espanyol té una cita amb la història –i un problema de grans dimensions- el 9 de novembre, i la maquinària de l’Estat ha volgut jugar també la carta de la renovació dinàstica per ofegar les aspiracions de Catalunya. És el que estan esperant la gent de la tercera via: que arribi Felip, que concedeixi dues gràcies al Principat, i que al mateix temps que ens empassem el caramelet asseguri la unitat d’Espanya durant 40 anys més. Si s’hi fixen, les edicions especials de la tarda dels grans diaris catalans (La Vanguardia i El Periódico) ja li bavegen la mà al nou rei.\nMentrestant, aquells que volem segar les cadenes sortirem a les vuit del vespre a reclamar la República Catalana, la de Francesc Macià, la nostra al cap i a la fi. I aquells que senten Espanya com la seva pàtria també sortiran per exigir una nova república per Espanya. ERC, ICV i la CUP han convocat concentracions a favor de la república davant dels ajuntaments de tots els municipis catalans a les 20:00h. El punt de patetisme de la jornada el posaran les joventuts del PSC, que han cridat a adherir-se a la concentració, sense tenir en compte que tant el PSC com el PSOE ja fa molts anys que es van vendre l’ànima republicana al rei. I així el PSC i el PSOE deixaran en evidència milers i milers de militants que confiaven en el seu partit per arribat aquest moment, lluitar per convocar un referèndum per triar entre monarquia o república. Malgrat això, els catalans sí que triarem el 9 de novembre.\n5837 lectures 2 comentaris\n3 de juny de 2014, 15.18 h\nHas dit i molt bé tot el que jo penso i sento i crec que sòn la única!!! Fora el Borbons!!! Reis mai més!!!\n3 de juny de 2014, 01.23 h\nEs fa més necessaria que mai, la feina que han fet la PAH, els iaiaoflautes, Súmate, Independencia en Castellano, el 15-M, la marea groga, la verda, la vermella, la blanca, els moviments de base ciutadana i col.laborativa, etc etc etc.\nAixò ho dic, perquè ara més que mai, no ens podem distreure amb falsos debats si més no a Catalunya, doncs el camí és traçat i podem patir la distracció de molts ciutadans per l´acció desesperada però ben muntada de la casta espanyola, formada per le... Llegir més


Querella contra set metges de l'Hospital d'Igualada per la mort evitable d'un jove - Regió7 :: El Diari de la Catalunya Central\nQuerella contra set metges de l'Hospital d'Igualada per la mort evitable d'un jove\nEls pares de Gabriel Pérez, mort per peritonitis, presenten la querella al jutjat, que ja ha citat a declarar els set inculpats per al febrer\njosep sallent igualada 01.12.2016 | 09:03\nQuerella contra set metges de l'Hospital d'Igualada per la mort evitable d'un jove Arxiu/M.Hidalgo\nEl jutge ha admès a tràmit la querella que la família de Gabriel Pérez Escalante ha presentat contra l'Hospital d'Igualada per la mort per peritonits del jove futbolista el mes d'agost passat, a causa d'una apendicitis mal diagnosticada. La querella acusa d'homicidi imprudent els set metges que van atendre Pérez el segon i el tercer dia que va acudir a Urgències. Tots set ja han estat citats a declarar per al febrer. La denúncia també reclama que el Consorci Sanitari de l'Anoia, titular de l'Hospital d'Igualada, respongui com a responsable civil subsidiari.\nLa querella, a la qual ha tingut accés Regió7, considera que l'actuació dels metges va ser «absolutament descuidada» i que la seva negligència es va produir a tres nivells: el retard en el diagnòstic i el tractament de l'apendicitis, la tardança de la intervenció quirúrgica i la incorrecta aplicació de l'anestèsia abans de l'operació, cosa que a quiròfan va ocasionar una falta d'oxigenació, causant de la mort cerebral de Pérez.\nLa denúncia s'ha presentat un mes i mig després que la Generalitat ja obrís un expedient sancionador contra l'Hospital d'Igualada després d'una investigació en què va detectar una cadena d'errors «greus» en l'atenció del jove.\nPérez, de 24 anys, va morir el 22 d'agost al Clínic de Barcelona, on havia ingressat en estat crític provinent de l'Hospital d'Igualada, que l'havia operat el 18 d'agost, el tercer dia consecutiu que va visitar el centre per forts dolors a l'abdomen. En les dues primeres visites, havia estat enviat cap a casa perquè no se li havia sabut detectar l'apendicitis i se li havia diagnosticat erròniament una simple gastroenteriits. El cas va ser revelat per aquest diari el 25 d'agost.\nLa querella, redactada pel bufet Martell Advocats, detalla punt per punt l'atenció mèdica rebuda pel jove igualadí els tres dies que va visitar Urgències. El primer dia, el 16 d'agost, és l'únic en què descarta mala praxis, ja que l'exploració clínica del jove, que presentava dolors abdominals, no va mostrar cap patologia anòmala. «Es pot considerar mèdicament acceptable que s'enviés el senyor Pérez Escalante al seu domicili, amb indicació d'acudir de nou a l'hospital en cas de persistència simptomàtica», accepta la família.\nL'endemà, el jove va tornar a Urgències per un empitjorament del seu estat i, aquell dia, sí que es van produir nombroses negligències, segons la querella. Les anàlisis, segons la denúncia, van evidenciar una incipient disfunció orgànica (cosa que indicava un procés sèptic) i una alteració de la coagulació. Davant d'això, diu la família, «resultava obligat l'ingrés i estudi de la cavitat abdominal, ja que era altament probable un procés infecciós intraabdominal. L'exploració indicada era la pràctica d'un TAC abdominal, cosa que hauria diagnosticat l'apendicitis aguda».\nNo obstant això, el jove va ser donat d'alta de forma «indeguda», cosa que va ocasionar «un empitjorament del procés sèptic» i que es desencadenés la peritonitis. A més, assenyala la denúncia, li van donar l'alta a les 21.45 hores, malgrat que se li havia pautat inicialment una segona analítica a les 22 hores, que no se li va arribar a fer. La Generalitat, en el seu informe, va apuntar a una «falta de comunicació» entre els metges que canviaven de torn com la causa que no es fes aquesta segona anàlisi.\nEl tercer dia que Pérez va anar a l'hospital, ja amb dolors molt forts, va ser enviat directament a cirurgia. Segons la família, però, «el lapsus temporal que transcorre entre l'entrada del pacient (a les 14.24 hores), l'obtenció de la mostra sanguínia (15.42) i la realització del TAC (17.24) és completament excessiu davant d'una clínica altament suggestiva de peritonitis amb criteris de sepsis i coagulopatia». A més, «no es va sol·licitar transfusió de plasma fins a les 19.32, un retard rellevant perquè era evident i progressiu el deteriorament del pacient».\nSis hores fins a entrar a quiròfan\nL'entrada al quiròfan no es va fer fins a les 20.30 i, malgrat que el TAC havia constatat una quantitat molt abundant de contingut líquid intestinal a l'estómac, durant el preoperatori «no es va prendre cap mesura per reduir el contingut gàstric, disminuir el PH del líquid i reduir així el risc de broncoaspiració». Segons afegeix la denúncia, la valoració anestèsica de Pérez Escalante com a pacient de risc mínim «és incongruent amb la situació clínica que presentava». Com a conseqüència, durant la inducció anestèsica «es va produir la broncoaspiració, per l'ascens del contingut ubicat a l'esòfag», afirma la querella.\nDurant l'operació, es va posar de manifest l'existència d'una peritonitis aguda causada per apendicitis perforada, tot figurant l'aspiració de dos litres de pus. La mala resposta del pacient a l'operació «va ser causada a la severitat de la broncoaspiració, ja que no es va poder aconseguir una correcta oxigenació», conclou la denúncia. Això li va provocar la mort cerebral i la posterior defunció.\nEls querellats són dues doctores d'Urgències, dos cirurgians, un anestesista i dos metges residents (un de cirurgia general i un altre d'anestèsia). La denúncia també demana que s'ordeni la Generalitat que entregui al jutjat el seu expedient sancionador.


Ampliació d’1 a 3 anys del termini per renovar el descompte del 100% al túnel del Cadí - Consell Comarcal del Berguedà\nAmpliació d’1 a 3 anys del termini per renovar el descompte del 100% al túnel del Cadí\nAmpliació d’1 a 3 anys…\nEl Departament de Territori i Sostenibilitat (TES) ha millorat les condicions per accedir al descompte del 100% del preu del peatge al túnel del Cadí, del qual en poden ser beneficiaris els residents al Berguedà, la Cerdanya i l’Alt Urgell. A partir de gener, s’amplia d’un a tres anys el termini per renovar la documentació. A més, se simplifiquen els procediments i la documentació que cal presentar per ser-ne beneficiari, especialment per a pensionistes i estudiants, i s’inclouen nous col·lectius que fins ara o no estaven expressament inclosos o en resultava difícil la seva acreditació. De gener a agost de 2013, més de 15.700 persones s’han beneficiat de la gratuïtat del peatge.\nDes de l’any 1999 i ampliat l’any 2006 al peatge del túnel del Cadí s’aplica un descompte del 100% a tots aquells residents que s’han de desplaçar entre els municipis de les tres comarques per on passa el túnel. Al 2011, el Govern va modificar-ne les condicions i a més de la condició de resident es va establir la necessitat de renovar anualment l’acreditació per ser-ne beneficiari. Ara, dos anys després, el Departament de TES incorpora un seguit de millores amb l’objectiu d’agilitzar i facilitar la tramitació del descompte.\nDefinició i implantació progressiva, en un màxim de 36 mesos, d’un model de control automàtic de les dades i documentació per part de l’Administració.\nAmpliació del termini de renovació de la documentació a presentar pels ciutadans, de l’actual de 12 mesos a 36 mesos.\nSimplificació de la renovació de la documentació a presentar per part de pensionistes i estudiants per acreditar la seva condició.\nIntroduir un nou epígraf de documentació a aportar per a persones no incloses en cap dels supòsits actuals (per exemple, mestresses de casa o vidus/es).\nTotes aquestes millores s’aplicaran una vegada aprovades a partir d’aquest pròxim mes de gener. Els beneficiaris que ja van presentar la documentació l’any passat i no ha variat cap de les seves condicions en tindran prou amb presentar una declaració jurada confirmant que no hi ha cap canvi a la seu del consell comarcal que correspongui segons el municipi de residència. Els nous ja hauran de presentar la documentació amb el nou format. Per a més informació, cal dirigir-se al mateix consell comarcal.\nCategoria: General 28/10/2013\nAnteriorPrevious post:Reptes i futur del desenvolupament ruralSegüentNext post:Voluntariat per la llengua


Caramella 38 es presenta a Mallorca – Revista Caramella\nCARAMELLA PRESENTA A MALLORCA EL DOSSIER «LA CULTURA POPULAR\nA MALLORCA, AVUI», I EL NOU WEB\nActes a Palma, Manacor i Santanyí\nAl llarg del proper cap de setmana, la revista de música i cultura popular Caramella ha preparat un seguit d’actes a Mallorca per presentar el dossier central del darrer número dedicat a «la cultura popular a Mallorca avui», i la nova pàgina web de la revista on, entre d’altres novetats, es podrà accedir lliurement al contingut dels primers vint-i-cinc números. En concret, la revista es presentarà, divendres 16, a Can Alcover, a Palma; dissabte, 17, al Molí d’en Polit, seu de l’Associació de Glosadors de Mallorca, a Manacor, i diumenge, 18, a Santanyí, en el marc de la VII Trobada de Sonadors de Pagès.\nAl dossier -el primer de caire territorial que publica Caramella-, que ha estat coordinat per Joana Domenge, Miquel Sbert, Andreu Ramis i Jaume Guiscafré, col·laboradors habituals de la revista, hi col·laboren alguns dels noms més importants pel que fa a l’estudi i reflexió sobre cultura popular a les Illes Balears en l’actualitat. Així, Ramis i Sbert analitzen la situació del patrimoni cultural immaterial a Mallorca; Llucia Serra aborda el paper de les institucions públiques davant el repte del patrimoni immaterial i es fixa especialment en el cas de la Institució Pública Antoni M. Alcover; Marcel Pich ens brinda una panoràmica sobre les noves festes populars mallorquines i la seua proliferació els darrers anys; Maria A. Mesquida celebra amb el Nou Romancer el seu vint-i-cinquè aniversari; Jaume Guiscafré entrevista el cuiner Tomeu Caldentey, paradigma d’ús de la tradició, culinària en aquest cas, com a eina de creativitat; Francesc Vicens examina algunes propostes recents de creació musical i reafirmació identitària com el Ferments de Miquel Brunet o el Folk Souvenir de Joana Gomila; Toni Mateu ens parla de la vigència i evolució del ball de bot; i, finalment, Carme Castells i Joana M. Serra fan balanç de tot allò que ha assolit la Casa Pare Ginard i Arxiu Oral de Mallorca.\nLa raó fonamental d’aquesta nova línia en els dossiers monogràfics de Caramella pretén presentar la situació de la cultura popular en els diferents territoris del país des d’una mirada crítica i d’anàlisi d’actualitat, i per altra banda, fer visible l’enorme vitalitat de què encara gaudeixen les manifestacions de cultura popular en tot l’àmbit dels Països Catalans.\nLa presentació té una segona vessant igualment important: Caramella ha donat un pas de gegant en l’àmbit virtual amb la digitalització, catalogació i publicació en obert, amb descàrrega lliure, dels primers vint-i-cinc números de la revista. Estem convençuts que aquesta serà una eina molt potent de divulgació de tots els coneixements que aquests anys (quasi dos dècades!!) ha anat recollint Caramella en format paper, però que era necessari que també fossin disponibles en versió digital.\nDivendres, 16 març, 19:30\nPalma – Sant Alonso, 24\nPresentació del dossier “La cultura popular a Mallorca, avui” (Caramella 38)\nI de la nova versió digital de la revista.\nAmb Josep Vicent Frechina i Montserrat Solà (editors de Caramella)\nMiquel Sbert, Joana Domenge, Jaume Guiscafré i Andreu Ramis (coordinadors del dossier)\nDissabte 17 març, 19:30\nAssociació de Glosadors de Mallorca, Molí d’en Polit\nManacor – Carrer de Conilles\nAmb Josep Vicent Frechina (coordinador de Caramella)\nGlosat amb els Glosadors de Mallorca\nDiumenge 18 març, 10:30\nSantanyí, plaça de Sant Josep\nVII Trobada de Sonadors de Pagès\nStand de Caramella tot el matí\nCaramella 38 es presenta a Mallorca2018-03-122018-03-13http://www.revistacaramella.cat/wp-content/uploads/2017/12/logo_caramella.pngRevista Caramellahttps://www.revistacaramella.cat/wp-content/uploads/2018/03/presentaciomallorca.jpg200px200px\nLa ceràmica d’aplicacions de FelanitxCaramella 14, Parlem de...


l'Ajuntament recolza a l'Agricultura\ndimarts, 17 de febrer de 2015 15:07\nFoto de família després de la signatura dels convenis\nGavà tindrà un mercat setmanal on la pagesia vendrà el seu producte\nÉs una de les accions de suport a l’agricultura gavanenca que ha encetat l’Ajuntament\nGavà tindrà a partir del dimarts 10 de març un Mercat de Pagès. És una de les accions que l’Ajuntament ha decidit portar a terme per tal de recolzar a la pagesia gavanenca, i neix amb l’objectiu de promoure un nou sistema de comercialització que afavoreixi un increment de les rendes generals per l’activitat agrària. També es pretén amb aquest mercat promoure el producte de proximitat sota la marca “Producte FRESC del Parc Agrari del Baix Llobregat”. L’alcaldessa de Gavà, Raquel Sánchez, ha assegurat que aquest mercat “és una experiència que ja s’ha portat a terme en altres municipis i que ha funcionat molt bé”. L’alcaldessa s’ha mostrat convençuda de que aquest mercat “constitueix un aparador d’un caràcter tan singular i tan representatiu del nostre territori com és l’existència del Parc Agrari”.\nEl Mercat de Pagès s’instal·larà a la part central del Parc de la Torre Lluc i acollirà vuit parades de 4,5 metres de llarg que estaran distribuïdes en forma d’U amb l’accés obert cap a la Rambla. No es descarta que s’hi puguin afegir mes parades tan bon punt es vagi consolidant la nova oferta comercial. Els pagesos participants vendran directament el seu producte, fruites i hortalisses de proximitat i de temporada.\nLa Cooperativa Agropecuària de Gavà ha estat aquest matí l’escenari escollit per la signatura del conveni que ha de regular aquesta iniciativa. El conveni l’han signat l’Ajuntament de Gavà, representat per la mateixa alcaldessa; la Cooperativa gavanenca de pagesos, representada pel seu president, Josep Pañella; i el Consorci del Parc Agrari del Baix Llobregat, organisme depenent del Consell Comarcal del Baix Llobregat, el president dels quals, Josep Perpinyà, ha estat l’encarregat de signar el conveni.\nPerpinyà ha posat de manifest que el Mercat gavanenc és el vuitè d’aquest tipus que s’engega al Baix Llobregat i “l’experiència dels altres set està funcionant força bé perquè s’està veient que aquesta agricultura de proximitat el consumidor la busca, la vol, i per tant va als llocs a comprar-la, així que a Gavà, per les característiques de la població, aquest Mercat serà un èxit, estic convençut”.\nDe la seva banda, el vice-president de la Cooperativa Agropecuària de Gavà, Salvador Barri, s’ha mostrat molt satisfet i ha valorat molt positivament “el fet de que hi hagi més sensibilitat per part de l’Administració de cara a un dels problemes que tenim els pagesos com és la dificultat en la venda del producte, els problemes del mercat i de la comercialització”, i s’ha mostrat convençut de que un Mercat d’aquestes característiques “pot ajudar a molta gent a portar el seu producte més directament al consumidor, pot aportar un canal de distribució diferent i pot obrir una possibilitat nova de comercialització”.\nEl conveni que regula aquest Mercat no ha estat l’únic que s’ha signat en l’acte d’aquest matí, ja que l’Ajuntament i el Consell Comarcal també promouran la millora de l’accessibilitat als espais agrícoles de Gavà. Ambdues administracions han acordat la pavimentació de dos camins agrícoles, concretament el Camí de la Mallola de baix i el Camí del Soberano de dalt. El cost de l’asfaltat serà de 40.000 euros, finançats a parts iguals per ambdues institucions. A més, l’Ajuntament i la Cooperativa Agropecuària han subscrit un tercer conveni mitjançant el qual el consistori col·laborarà en diferents activitats i programes que desenvolupa l’entitat agrària. L’Ajuntament, en concret, destinarà 20.200 euros per l’organització del concurs d’espàrrecs de la Fira d’Espàrrecs, i altres 19.500 euros per la campanya de neteja de vegetació de lleres públiques i de prevenció sanitària.\nEtiquetes: Ajuntament de Gavà Consell Comarcal del Baix Llobregat Fira d'Espàrrecs Raquel Sánchez\nDarrera actualització de divendres, 20 de febrer de 2015 14:53


El Pla d’Usos de Gràcia permetrà obrir nous comerços i nous locals de restauració a Travessera de Dalt – :: TOT Gràcia | El TOT de la Vila de Gràcia ::\nEl passat 2016 l’Ajuntament de Barcelona va aprovar un nou pla d’usos a Gràcia, durant els darrers quatre anys, la Travessera de Gràcia, va canviar, gràcies a ser sotmesa a una reforma integral, ampliant voreres i apostant perquè fos un espai més amable per als vianants. Passat aquest període de temps, des de la finalització de la reforma, el Govern ha observat una afluència de comerços baixa, per aquest motiu s’ha decidit modificar el Pla d’Usos de Gràcia, per tal d’ajudar a la reactivació econòmica, sempre de forma equilibrada amb la qualitat de vida dels veïns i les veïnes de la zona.\nLa nova proposta per a Travessera de Gràcia |\nAquesta nova modificació del Pla d’Usos de Gràcia proposa incorporar la travessera de Dalt a la Zona Genèrica del Pla d’Usos i que conformi una Àrea un Tractament Específic per poder- hi obrir nous establiments de restauració, botigues de plats preparats i de comerç alimentari amb degustació, o d’activitats musicals. Així doncs de forma més detalla inclou els següents dos punts: Possibilitat l’obertura de nous establiments de restauració, així com botigues de plats preparats i de comerç alimentari amb degustació, complint amb el criteri de densitat definit en el Pla d’Usos actual. I finalment també es vol potenciar els establiments d’activitats musicals amb una superfície útil màxima de 150 metres quadrats i amb distàncies mínimes entre locals de 200 metres. El que sí que queden exclosos tal com fins ara es contemplava en Pla d’Usos és l’atorgament de llicències vinculades a locals d’exhibició sexual o les de règim especial.\nRecordem que el Pla Especial d’Establiments de Concurrència Pública o més conegut com a Pla d’Usos de Gràcia va néixer el 2014 per a donar resposta a un volum de comerços massa elevat pel que fa als locals destinats a la restauració, i a l’oci nocturn, sobretot concentrats al barri de la Vila de Gràcia. Aquest pla es va revisar l’any 2001 per afegir una disposició sobre la instal·lació de terrasses i l’any 2005 se’n va fer una revisió en profunditat. Finalment l’any 2014 es va iniciar una nova revisió a partir d’una diagnosi més acurada que va permetre definir la saturació d’activitats en algunes zones del districte i l’impacte que suposava en la vida veïnal quotidiana. Durant el 2014 i 2015 es va desenvolupar un llarg procés participatiu que va culminar amb l’aprovació, el 2016, del nou Pla d’Usos de Gràcia.\nUn cop feta la proposta sobre aquestes noves mesures de dinamització del comerç la Travessera de Gràcia, les pertinents modificacions començarà el període d’al·legacions, s’haurà de debatre i aprovar al Plenari municipal.\nPla d’Usos de Gràcia\nPla Especial d'Establiments de Concurrència Pública